《岁暮杂感 其三》
清代·陈元鼎

故园回首乱云低，烟雨河山正鼓鼙。惭见市廛通负戴，尚惊道路叹流离。

沙虫劫后惊全改，海鹤归时望欲迷。蓑笠盟言吾岂负，鬼车啼血遍溪西。

作者简介：清浙江钱塘人，字实庵，号芰裳。道光二十七年进士。官编修。以词名道光咸丰间。其词作擅以闲情抒孤抱。有《鸳鸯宜福馆吹月词》、《实庵存稿》。